recursal/SuperWikiNEXT-32B huggingface dataset:
**சுஜாதா ராம்தோரை** கனடாவின் பிரிட்டிஷ் கொலம்பியா பல்கலைக் கழகத்தில் கணிதப் பேராசிரியராகவும், கனடா ஆராய்ச்சிக் கழகத் தலைவராகவும் பணியாற்றி வருகிறார். முன்னர் டாடா அடிப்படை ஆராய்ச்சி நிறுவனத்தில் பேராசிரியர் பணியாற்றினார், ராம்தோரை இவாசாவா கோட்பாட்டின் மீதான தனது பணிக்காக நியமிக்கப்பட்ட ஒரு இயற்கணித எண் கோட்பாட்டாளர் ஆவார். 2006 ஆம் ஆண்டில் கௌரவமான ஐ.சி.டி.பீ. ராமானுஜன் பரிசு வென்ற முதல் இந்தியராகவும், சாந்தி சவரூப் பட்த்நகர் விருது வென்றவரும் இவரே. இந்திய அரசாங்கத்தால் 2004 இல் விஞ்ஞான ஆராய்ச்சி துறையில் கவுரவிக்கப்பட்டார். அவர் 2007 முதல் 2009 வரை தேசிய அறிவு சார்ந்த ஆணையத்தின் உறுப்பினராக இருந்தார். 2009 ஆம் ஆண்டு முதல் பிரதமரின் அறிவியல் ஆலோசனைக் குழுவில் உறுப்பினராகவும் தேசிய உறுப்பினராகவும் உள்ளார். புனேவில் உள்ள இந்திய கல்வி அறிவியல் மற்றும் ஆராய்ச்சி நிறுவனத்தில் ஒரு துணைப் பேராசிரியர் பதவி வகித்தார்.

கல்வி
-----

பெங்களூரில் உள்ள புனித சேவியர் கல்லூரியில் 1982 ஆம் ஆண்டில் அவர் தனது பி.எஸ்.சி.வை நிறைவு செய்தார். பின்னர் விஞ்ஞானத்தில் எம்.எஸ்.சி. பட்டப்படிப்பை 1985 இல் அண்ணாமலை பல்கலைக்கழகத்தில் தொலைதூர அஞ்சல் வழிக் கல்வி மூலம் நிறைவு செய்தர். பின்னர் அவர் டாடா அடிப்படை ஆராய்ச்சி நிறுவனத்திற்கு சென்று 1992 ல் ராமன் பரிமலாவின் மேற்பார்வையின் கீழ் தனது முனைவர் பட்டத்தைப் பெற்றார்.

கணிதத்திற்கு பங்களிப்பு
-----------------------

கோட்ஸ், ஃபுகாயா, கதோ மற்றும் வெனாஜோப் ஆகியோருடன் இணைந்து இவாசாவா கோட்பாட்டின் முக்கியத்துவம் வாய்ந்த பொருளின் அடிப்படையில். ஒரு பரிமாற்றமின்மை பதிப்பை அவர் உருவாக்கினார். [7] ஒரு பெரிய ஜப்பானிய கணிதவியலாளரான கென்சிச்சி இவாசாவாவின் படைப்புகளில் இவாசாவா கோட்பாட்டின் தோற்றம் உள்ளது. [8]

ஆசிரியர் நிலை
-------------

* நிர்வாக இயக்குனர், எண் கோட்பாட்டின் சர்வதேச இதழ்
* ஆசிரியர், ராமானுசன் கணித சமுதாய இதஶ்
* இணை ஆசிரியர், கணிதவிளக்கங்கள்

மேற்கோள்கள்
-----------

1. ↑  Government of Canada, Industry Canada (2012-11-29). "Canada Research Chairs". பார்க்கப்பட்ட நாள் 2017-06-20.
2. ↑  "Mathematics". *www.math.ubc.ca*. பார்க்கப்பட்ட நாள் 2017-06-20.
3. ↑  "An Interview with Prof. Sujatha Ramdorai, http://GonitSora.com". Archived from the original on 2023-03-04. பார்க்கப்பட்ட நாள் 2017-07-30. `{{cite web}}`: External link in ``|title=`` (help)
4. ↑  "காப்பகப்படுத்தப்பட்ட நகல்". Archived from the original on 2017-06-06. பார்க்கப்பட்ட நாள் 2017-07-30.
5. ↑  "IISER Pune". *www.iiserpune.ac.in*. பார்க்கப்பட்ட நாள் 2017-06-20.
6. ↑  Homepage CV
7. ↑  Homepage
8. ↑  "காப்பகப்படுத்தப்பட்ட நகல்". Archived from the original on 2016-04-21. பார்க்கப்பட்ட நாள் 2017-07-30.
**கர்பி இளைஞர் பண்டிகை** என்பது வடகிழக்கு இந்திய மாநிலமான அஸ்ஸாமில் உள்ள கிழக்கு மற்றும் மேற்கு கர்பி அங்லோங் மாவட்டம் மற்றும் பிற மாவட்டங்களில் வசிக்கும் கர்பி மக்களால் கொண்டாடப்படும் ஆண்டு விழா ஆகும். வடகிழக்கு இந்தியாவின் பல்வேறு மாநிலங்களில் வாழும் பிற பழங்குடியினரும் அவ்வப்போது இணைந்து கொண்டாடபடும் இந்த கலாச்சார திருவிழா இந்தியாவின் பழமையான இன விழாவாக கருதப்படுகிறது. இவ்விழாவை கர்பி கலாச்சார சங்கம் (KCS) ஒருங்கிணைத்து நடத்தி வருகிறது. இவ்விழா **கர்பி ரிசோ-நிம்சோ ரோங் அஜே** என்று கற்பி மொழியில் அழைக்கப்படுகிறது.

ஆண்டு விழா
----------

இந்தியாவின் அஸ்ஸாம் மாநிலத்தின் கர்பி அங்லாங் மாவட்டத்தில் உள்ள திபு நகரில் உள்ள தரலாங்சோவில் உள்ள கர்பி மக்கள் மையத்தில் (கேபிஎச்) ஒவ்வொரு ஆண்டும் பிப்ரவரி 15-19 தேதிகளில் இவ்விழா நடத்தப்படுகிறது.இத்திருவிழா பொதுவாக ஒரு வாரம் நடைபெறும். இதில் பாரம்பரிய இசை மற்றும் நடன நிகழ்ச்சிகள், விளையாட்டு போட்டிகள் மற்றும் கலாச்சார கண்காட்சிகள் போன்ற பல்வேறு கர்பி கலாச்சார செயல்பாடுகளை உள்ளடக்கியது. கர்பி மக்கள் ஒன்று கூடி தங்கள் அடையாளத்தைக் கொண்டாடுவதற்காகவும் , கர்பி சமூகத்தின் கலாச்சாரத்தைப் பற்றி பிற இனக்குழுக்கள் அறிந்து கொள்ளவும் அதன் முக்கியத்துவத்தை உணர்த்தவும் இவ்விழா கொண்டாடப்படுகிறது.

மண்டல திருவிழாக்கள்
-------------------

ஜோனல் கர்பி இளைஞர் விழா (ZKYF) எனப்படும் சிறிய திருவிழாக்கள் அந்தந்த பகுதிகளில் இலையுதிர்காலத்தின் பிற்பகுதியில், திபு நகரில் உள்ள தரலாங்சோவில் நடைபெறும் வருடாந்திர திருவிழாவிற்கு முன்பதாக,  கொண்டாடப்படுகின்றன.

காட்சியகம்
----------

 நோதெங்பி கட்டிடம்
 தரலாங்சோவில் உள்ள ரங்சினா சர்போ சிலையைக் காட்டும் படம்
 தரலாங்சோவில் உள்ள தோங் நோக்பே சிலையைக் காட்டும் படம்

மேற்கோள்கள்
-----------

1. ↑  "கர்பி இளைஞர் திருவிழாவின் 48வது பதிப்பு தொடங்குகிறது".
2. ↑  Desk, Sentinel Digital (2021-02-17). "47th edition of Karbi Youth Festival underway in Karbi Anglong district - Sentinelassam". *www.sentinelassam.com* (in ஆங்கிலம்). பார்க்கப்பட்ட நாள் 2021-11-26.
3. ↑  "Karbi Youth Festival, 2015". The Mileage. 3 March 2015. பார்க்கப்பட்ட நாள் 20 January 2016.
4. ↑  "KYF history". *Karbianglong.gov.in*.
5. ↑  "27th Havar Karbi Riso Nimso Rong Aje concludes". 9 October 2019. Archived from the original on 4 மே 2021. பார்க்கப்பட்ட நாள் 3 மார்ச் 2023. `{{cite web}}`: Check date values in: `|access-date=` (help)

வெளி இணைப்புகள்
---------------

* கர்பி இளைஞர் விழா 2021 (நீங்கள் தெரிந்து கொள்ள வேண்டிய அனைத்தும்)
**பி. வாசு** என அறியப்படும் வாசுதேவன் பீதாம்பரம், தென்னிந்தியத் திரைப்பட இயக்குனர் மற்றும் நடிகர் ஆவார். இவருடைய பெரும்பாலான திரைப்படங்கள் வணிக ரீதியாக வெற்றி பெற்றவையாகும். என் தங்கச்சி படிச்சவ, பொன்மன செல்வன், பணக்காரன், நடிகன், சின்னத் தம்பி, மன்னன், செந்தமிழ் பாட்டு, இது நம்ம பூமி, உழைப்பாளி, உடன் பிறப்பு, வால்டர் வெற்றிவேல், சேதுபதி ஐ.பி.எஸ், சந்திரமுகி ஆகியத் திரைப்படங்கள் ஆகும். இவரின் தந்தை பீதாம்பரம் நடிகர் எம்ஜிஆரின் ஒப்பனைக் கலைஞராகவும், நெருங்கிய நண்பராகவும் இருந்தார். ஆப்த மித்ரா படத்திற்கு சிறந்த இயக்குனருக்கான பிலிம்பேர் விருது[], தமிழக அரசின் கலைமாமணி விருது போன்றவற்றைப் பெற்றுள்ளார்[].

இயக்கியத் திரைப்படங்கள்
-----------------------

* *பன்னீர் புஷ்பங்கள்*
* *சின்னத் தம்பி*
* *கிழக்கு கரை*
* *பாண்டித்துரை*
* *மன்னன் (திரைப்படம்)*
* *உழைப்பாளி*
* *சீனு*
* *காதல் கிசுகிசு*
* *சந்திரமுகி*
* *பரமசிவன்*
* *தொட்டால் பூ மலரும்*

மேற்கண்ட தமிழ்த் திரைப்படங்கள் தவிர்த்து மலையாளம், கன்னடம், தெலுங்கு ஆகிய மொழிகளிலும் திரைப்படங்களை இயக்கியுள்ளார்.

மேற்கோள்கள்
-----------

1. ↑  P Vasu – Man with a Midas touch – Tamil Movie News. IndiaGlitz (2006-09-16). Retrieved on 2012-04-20.
**அச்சுப்பொறிகள்** என்பவை செய்தியை வெளியீடு செய்யப் பயன்படும் பொறிகள் ஆகும். அச்சுபொறிகள் பல வகைப்படும். அவை வரி அச்சுப்பொறிகள், புள்ளி அச்சுப் பொறிகள், மைகொட்டும் அச்சுப்பொறிகள், லேசர் அச்சுப்பொறிகள் ஆகும்.

### வரி அச்சுப்பொறிகள்

ஒரு நிமிடத்திற்கு 3000 வரிகள் வரை அச்சிடக்கூடிய வரி அச்சு பொறிகள் உள்ளன. ஆனால் இவைகளால் படங்களை அச்சிட முடியாது.

புள்ளி அச்சுப்பொறிகள்
---------------------

புள்ளி அச்சுப்பொறிகள் ஒவ்வொரு எழுத்தாக அச்சிடுக்கின்றன. ஒரு நொடியில் 150 முதல் 400 எழுத்துகள் வரை அச்சிடும் திறன் உடையவை.

மை அச்சுப்பொறிகள்
-----------------

இப்போது மை அச்சுபோறிகள் அதிகமாக பயன்படுத்துகின்றனர். அச்சிடும் முனையில் ஊசிகளைப் பயன்படுத்துவதற்குப் பதிலாக பல மிகச் சிறிய துளைகளை ஏற்படுத்தி மையினை பாய்ச்சி அச்சிடப்படுகிறது.

லேசர் அச்சுப்பொறிகள்
--------------------

லேசர் அச்சுப்பொறிகள் லேசர் ஒளிக்கற்றைகளைப் பயன்படுத்தி அச்சிடுகின்றன. அச்சிடும்போது அச்சுப்பொறியின் எந்த பகுதியும் காகிதத்தினைத் தொடுவது இல்லை.

உசாத்துணை
---------

கணிப்பொறி அறிவியல், ராம் குமார், சைவ சிந்தாத்த நூற் பதிப்பு கழகம், சென்னை.
**வானாபுரம் பாணபுரீஸ்வரர் கோயில்** தமிழ்நாட்டில் தஞ்சாவூர் மாவட்டம், வானாபுரம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பாணபுரீஸ்வர சுவாமி, அபிராமி சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. கார்த்திகை மாதம் திருக்கார்த்திகை முக்கியத் திருவிழாவாக நடைபெறுகிறது. ஆவணி, புரட்டாசி, மார்கழி மாதம் விநாயகர் சதுர்த்தி, நவராத்திரி, திருவாதிரை திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Acidocroton|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***அசிடோக்ரோட்டன் யென்ட்ருய்*** (***Acidocroton gentryi)***என்பது யூபோர்பியேசி குடும்பத்தில் உள்ள ஒரு வகை தாவரமாகும். இது கொலம்பியாவிற்குச் சொந்தமானது .

மேற்கோள்கள்
-----------

1. ↑  Calderon, E. (1998). "*Acidocroton gentryi*". *IUCN Red List of Threatened Species* **1998**: e.T38409A10115251. doi:10.2305/IUCN.UK.1998.RLTS.T38409A10115251.en.. பார்த்த நாள்: 17 November 2021.
**தங்குதன் ஈரார்சனைடு** (*Tungsten diarsenide*) என்பது WAs2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்குதனின் ஆர்சனைடு உப்பு என்று இச்சேர்மம் வகைப்படுத்தப்படுகிறது. தங்குதன் மூவார்சனைடும், இருதங்குதன் மூவார்சனைடும் பிற தங்குதன் ஆர்சனைடுகளுக்கு எடுத்துக் காட்டுகளாகும்.

தயாரிப்பு
---------

600 முதல் 1000 பாகை செல்சியசு வெப்பநிலையில் தங்குதன் மற்றும் ஆர்சனிக்கு தனிமங்கள் நேரடியாக வினையில் ஈடுபட்டு தங்குதன் ஈரார்சனைடு'உருவாகிறது. ஆர்சனிக்கு அல்லது ஆர்சினுடன் தங்குதன் அறுகுளோரைடு சேர்ந்து வினைபுரிந்தாலும் தங்குதன் ஈரார்சனைடு உருவாகும்.

பண்புகள்
--------

தங்குதன் ஈரார்சனைடு கருப்பு நிறத்தில் ஒரு திண்மப் பொருளாகக் காணப்படுகிறது. மாலிப்டினம் ஈரார்சனைடின் அதே மூலக்கூற்று கட்டமைப்புடன் ஒற்றைச்சரிவச்சு படிக அமைப்பில் இது படிகங்களாக உருவாகிறது. தங்குதன் ஈரார்சனைடு ஐதரோபுளோரிக் அமிலம், ஐதரோகுளோரிக் அமிலம் மற்றும் கார நீரிய கரைசல்களில் கரையாது. செறிவூட்டப்பட்ட நைட்ரிக் அமிலம் மற்றும் சல்பியூரிக் அமிலத்துடன் இது வினைபுரிகிறது. அதிக வெப்பநிலையில், தங்குதன் ஈரார்சனைடு காற்றுடன் வினைபுரிந்து தங்குதன் மூவாக்சைடு மற்றும் ஆர்சனிக் மூவாக்சைடு ஆகியவற்றை உருவாக்குகிறது.

மேற்கோள்கள்
-----------

1. 1 2 3 4 5  Erik Lassner, Wolf-Dieter Schubert (2012). *Tungsten Properties, Chemistry, Technology of the Element, Alloys, and Chemical Compounds*. Springer Science & Business Media. பக். 145. பன்னாட்டுத் தரப்புத்தக எண்:978-1-4615-4907-9.
2. 1 2 3  R. J. Meyer (2013). *Wolfram*. Springer-Verlag. பக். 207. பன்னாட்டுத் தரப்புத்தக எண்:978-3-662-13401-6.
3. ↑  Taylor, J. B.; Calvert, L. D.; Hunt, M. R. (1965-11-01). "THE ARSENIDES OF TUNGSTEN AND MOLYBDENUM: WAs 2 , W 2 As 3 , MoAs 2 , Mo 2 As 3 , AND Mo 5 As 4" (in en). *Canadian Journal of Chemistry* **43** (11): 3045–3051. doi:10.1139/v65-419. பன்னாட்டுத் தர தொடர் எண்:0008-4042. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aciotis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***அசியோடிசு அரிசுட்டெல்லாட்டா*** என்பது மெலசுட்டோமட்டேசி குடும்பத்தில் உள்ள ஒரு வகை தாவரமாகும். இது ஈக்வடாருக்கு மட்டுமே சொந்தமானது. அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  Cotton, E.; Pitman, N. (2004). "*Aciotis aristellata*". *IUCN Red List of Threatened Species* **2004**: e.T45659A11005819. doi:10.2305/IUCN.UK.2004.RLTS.T45659A11005819.en.. பார்த்த நாள்: 16 November 2021.

| உயிரின வகைப்பாட்டுஇனங்காட்டிகள் |
| --- |
| *Aciotis rubricaulis* | 
* விக்கித்தரவு: Q15384845
* விக்கியினங்கள்: Aciotis rubricaulis
* EoL: 30972554
* FNA: 242433504
* GBIF: 3861798
* GRIN: 444157
* iNaturalist: 820910
* IPNI: 1101289-2
* என்.சி.பி.ஐ: 1123422
* Plant List: tro-20300301
* POWO: urn:lsid:ipni.org:names:1101289-2
* Tropicos: 20300301

 |
| *Spennera rubricaulis* | 
* விக்கித்தரவு: Q38030859
* GRIN: 444158
* IPNI: 325249-2
* POWO: urn:lsid:ipni.org:names:325249-2
* Tropicos: 20302250

 |
**அச்சம்மா மத்தாய்** (**Achamma Mathai)** ஒரு இந்திய சமூக சேவகர், பெண்கள் உரிமை ஆர்வலர், காலிகட் பல்கலைக்கழகத்தின் கீழ் தகவல் தொழில்நுட்பம், பொருளாதாரம், மேலாண்மை, நாடக கலை மற்றும் இசைத்துறைகளில் செயற்பட்ட *டாக்டர் ஜான் மத்தாய் மையத்தின்* இணை நிறுவனர். இந்தியாவின் முதல் ரயில்வே அமைச்சரும் முன்னாள் நிதியமைச்சருமான ஜான் மத்தாயின் மனைவியுமாவார். அவர் தில்லியில் தங்கியிருந்தபோது, அவரது கணவர் மத்திய அமைச்சகத்தில் பணியாற்றியபோது, அவர் குழந்தைகளின் கல்வி தொடர்பான நடவடிக்கைகளில் ஈடுபட்டார். இந்திய சுதந்திரத்தைத் தொடர்ந்து ஏற்பட்ட கலவரத்தின்போது, கலவரத்தால் பாதிக்கப்பட்டவர்களின் மறுவாழ்வுக்காக சுசேதா கிருபலானியுடன் இணைந்து பணியாற்றினார். அவர் 1955 இல் நூலகங்களுக்கான ஆலோசனைக் குழுவின் உறுப்பினராக பணியாற்றினார்  மற்றும் அறுபதுகளின் துவக்கத்தில் மத்திய சமூக நல வாரியத்தின் தலைவராக இருந்தார். 1954 ஆம் ஆண்டில் இந்திய அரசு, சமுதாயத்திற்கு அவர் செய்த பங்களிப்புகளுக்காக நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கிச் சிறப்பித்தது.

குறிப்புகள்
-----------

1. ↑  "JMCTSR". JMCTSR. 2015. Archived from the original on 17 பிப்ரவரி 2015. பார்க்கப்பட்ட நாள் 31 March 2015. `{{cite web}}`: Check date values in: `|archive-date=` (help)
2. ↑  Virendra Kumar (Editor) (1975). "Committees and Commissions in India, 1947-73: 1977 (4 v.)". Concept Publishing Company. பார்க்கப்பட்ட நாள் 31 March 2015. `{{cite web}}`: `|last=` has generic name (help)
3. ↑  "Padma Shri" (PDF). Padma Shri. 2015. Archived from the original (PDF) on 15 November 2014. பார்க்கப்பட்ட நாள் 11 November 2014.
**கொசெனிகோவ் சுரப்பி** (*Koschevnikov gland*) என்பது தேனீயின் கொட்டு உறுப்பின தண்டுக்கு அருகில் அமைந்துள்ள ஒரு சுரப்பி ஆகும். தேனீ கொட்டும் போது வெளியாகும் எச்சரிக்கை இயக்கு நீரை இது சுரப்பி உற்பத்தி செய்கிறது. இந்த இயக்குநீரில் 40க்கும் மேற்பட்ட வெவ்வேறு வேதிச் சேர்மங்கள் உள்ளன. இதில் பெண்டிலாசெட்டேட், பியூட்டைல் அசிட்டேட்டு, 1-எக்சேனால், என்-பியூட்டானால், 1-ஆக்டானால், எக்சிலாசெட்டேட், ஆக்டிலேசெட்டேட் மற்றும் 2-நோனேனால் ஆகியவை அடங்கும். இந்த கூறுகள் குறைந்த வாய்ப்பாட்டு எடையினைக் கொண்டுள்ளன. இவை விரைவாக ஆவியாகும் தன்மையுடையன. இந்த சேர்மங்களின் தொகுப்பு அனைத்து இயக்குநீரிலும் குறைவானதாகு உள்ளது. எச்சரிக்கை இயக்குநீர் மற்ற விலங்குகளைத் தாக்கும் போதும், தேனீக்களை ஒரே இடத்தில் கூடுவதற்கும் பயன்படுகிறது. புகையானது இந்த இயக்குநீரின் செயல்திறனைக் குறைக்கும்.

மேற்கோள்கள்
-----------

1. ↑  Bortolotti, Laura; Costa, Cecilia (2014). *Neurobiology of Chemical Communication*. CRC Press.
2. ↑  பி. மாரியப்பன் (2019). "5. தேனிக்களின் சமுதாய வாழ்க்கை" (in தமிழ்). *தேனீ வளர்ப்பு [Apiculture]* (1 ). தஞ்சாவூர்: இயல் பப்ளிக்கேசன். பக். 134. பன்னாட்டுத் தரப்புத்தக எண்:9789385283222.
**ஆர்.என்.ஏ. கூழ்ம மின்புல தூள்நகர்ச்சி‎** (*RNA gel electrophoresis*) என்னும் நுட்பம் டி.என்.ஏ. கூழ்ம மின்புல தூள்நகர்ச்சி‎ போன்று ஆர்.என்.ஏக்களை கண்ணால் பார்க்கும் நுட்பமாகும். டி.என்.ஏ கூழ்ம மின்புல தூள்நகர்ச்சி‎ காணும் அனைத்து விடயங்களும் இம்முறையிலும் அடங்கும். மேலும் டி.என்.ஏ. கூழ்ம மின்புல தூள்நகர்ச்சி‎ முறையில் ஆர்.என்.ஏ க்களை காண முடியும் என்றாலும், அந் நுட்பம் ஆர்.என்.ஏ.க்களின் அளவுகளை (*size*) பார்ப்பதில் பின்னடைவை கொண்டுள்ளது. ஏனெனில் ஆர்.என்.ஏ க்கள் ஊசி-வளைவுகளை (*stem-loop*) தனது அமைப்பில் கொண்டுள்ளதால், ஆர்.என்.ஏ.க்கள் நகரும் விதத்தை பாதிக்கும். இதனால் நாம் காணும் அளவுகளை சரியாக கணிக்க முடியாது.

எப்படி அளவுகளை கணிப்பது?
------------------------

அகரோசு கூழ்மத்தில் பார்மலின் (*formalin*) அல்லது பார்மல்டிகைடு (*formaldehyde*) கூடுதலாக இடும்பொழுது, அவைகள் ஆர்.என்.ஏ க்களின் ஊசி-வளைவுகளை இடர்வு ஏற்படுத்தும். இதனால் ஆர்.என்.ஏ க்கள் நகர்த்தல்கள் ஒழுங்கமைக்கப்படும்.

இம்முறையில் பயன்படுத்தப்படும் இடைமத்தில் (*buffer*) பார்மால்டிகைடு கூடுதலாக இடப்படும். மேலும் MOPS, சோடியம் அசிட்டேட் (CH3-COO-Na), இ.டி.தி.எ (EDTA) போன்ற வேதி பொருள்கள் பயன்படுத்தப்படும்.
**அஞ்சனா சின்கா** (*Anjana Sinha*) என்பவர் ஆந்திரப் பிரதேசத்தைச் சேர்ந்த இந்தியக் காவல் பணியில் 1990-தொகுதி அதிகாரி ஆவார். இவர் தற்போது காவல்துறைத் தலைவராக மத்திய தொழிற்சாலை பாதுகாப்புப் படையில் இந்திய அரசாங்கத்தின் பிரதிநிதியாக உள்ளார். மேலும் ஐதராபாத்தில் உள்ள தேசிய தொழிற்சாலை பாதுகாப்பு அகாதமியின் இயக்குநராகவும் பணியாற்றுகிறார்.

கல்வி
-----

சின்கா தில்லி பல்கலைக்கழகத்தில் உள்ள லேடி ஸ்ரீ ராம் கல்லூரியில் வரலாற்றில் இளங்கலை பட்டம் பெற்றார். இவர் ஜவகர்லால் நேரு பல்கலைக்கழகத்தில் முதுகலைப் பட்டத்தையும், பொதுக் கொள்கையில் நிபுணத்துவத்துடன் பெங்களூர், இந்திய மேலாண்மை கழகத்தில் முதுகலை வணிக மேலாண்மை கல்வியினையும் முடித்தார். இவர் பிராட்ஃபோர்ட் பல்கலைக்கழகத்தில் அமைதி காத்தல் மற்றும் பன்னாட்டுத் திறன் கட்டமைப்பில் ஐக்கிய இராச்சியத்தின் வெளிநாட்டு மற்றும் பொதுநலவாய அலுவலகத்தால் நிதியளிக்கப்பட்ட செவனிங் உதவித்தொகையைப் பெற்றார்.

பணி
---

கூடுதல் காவல்துறை இயக்குநர் பதவியிலிருந்த சின்கா 2016ஆம் ஆண்டில் ஆந்திரப் பிரதேச அரசால் குறிப்பாக மாநிலத்தில் பெண்களுக்கு எதிரான குற்றங்களைக் கையாள்வதற்காக நியமிக்கப்பட்டார். சின்கா தனது மாநில தொகுப்பிலிருந்து மத்திய அரசுக்குப் பிரதிநிதித்துவம் பெற இரண்டு முறை விண்ணப்பித்தார், முதலில் 3 சனவரி 2016 அன்றும், மீண்டும் 26 திசம்பர் 2017 அன்றும் விண்ணப்பம் செய்தார். இவர் தற்போது ஐதராபாத்தில் உள்ள தேசிய தொழில்துறை பாதுகாப்பு அகாதமியின் இயக்குநராக பணிபுரியும் மத்திய தொழில்துறை பாதுகாப்புப் படையில் மத்திய பிரதிநிதியாக காவல்துறைத் தலைவர் பொறுப்பில் உள்ளார்.

மேற்கோள்கள்
-----------

1. ↑  "CISF Premier Security Force of the Country – Anjana Sinha, Director NISA". Hyderabad: Press Information Bureau. 20 December 2019. .
2. ↑  "Anjana Sinha – 2012 Fall Visiting Scholar". *Casi.sas.upenn.edu*. Center for the Advanced Study of India, University of Pennsylvania. பார்க்கப்பட்ட நாள் 23 April 2020.
3. ↑  "Appointment of Ms. Anjana Sinha, IPS (AP:90) as Inspector General in CISF on deputation basis" (PDF). *Ips.gov.in*. Ministry of Home Affairs, Govt. of India. 15 February 2018. Archived from the original (PDF) on 18 ஆகஸ்ட் 2019. பார்க்கப்பட்ட நாள் 24 April 2020. `{{cite web}}`: Check date values in: `|archive-date=` (help)
மேற்கிந்திய தீவுகளில் அடிமை மக்கள் படிப்பதற்காக, விடுதலைப் பயணம் அத்தியாயம் நீக்கப்பட்ட விவிலியம், இலண்டன், 1807
கரிபியக் கடலில் உள்ள மேற்கிந்தியத் தீவுகள்
**அடிமைகளுக்கான விவிலியம்** (**slave bible** ) கரிபியக் கடலில் பிரித்தானியப் பேரரசின் கீழ் இருந்த மேற்கிந்திய தீவுகளில், கிறித்தவ சமயத்திற்கு மாற்றப்பட்ட ஆப்பிரிக்க கருப்பின அடிமை மக்கள் ஆங்கில மொழியில் விவிலியம் கற்பதற்தாக, 1807-ஆம் ஆண்டில் அச்சடித்து வெளியிடப்பட்டது. இது குறிப்பாக அடிமைகள் கல்வி கற்பதற்காக உருவாக்கப்பட்டது. அடிமை மக்களுக்காக உருவாக்கப்பட்ட இந்த விவிலியம் பதிப்பில் பழைய ஏற்பாட்டில் உள்ள் விடுதலைப் பயணம் எனும் நூல் முழுமையாக நீக்கப்பட்டுள்ளது.

இந்த விவிலியத்தின் முழுத் தலைப்பு:**பிரித்தானிய மேற்கு இந்தியா தீவுகளில் நீக்ரோ அடிமைகளின் பயன்பாட்டிற்காக, புனித விவிலியத்தின் தேர்ந்தெடுக்கப்பட்ட பகுதிகள்** என்பதாகும்.

நற்செய்தி பரப்பும் பிரித்தானிய கிறித்தவ சமய நிறுவனங்கள், இந்த விவிலியத்தை அடிமைப்படுத்தப்பட்ட கருப்பின மக்களின் கல்வி மற்றும் சமய மாற்றத்திற்காகப் பயன்படுத்தினர். அடிமைகள் அடிமைகளுக்கான விவிலியத்தின் பழைய ஏற்பாட்டில் 90% மற்றும் புதிய ஏற்பாட்டில் பாதியை அகற்றினர். விலக்கப்பட்ட பத்திகளில் (விவிலியம் வாசகம்:கலாத்தியர்3: 28), "யூதரோ கிரேக்கரோ இல்லை, பிணைப்பும் சுதந்திரமும் இல்லை, ஆணும் பெண்ணும் இல்லை: ஏனென்றால் நீங்கள் அனைவரும் கிறிஸ்து இயேசுவில் ஒருவரே" என்ற வாசகம் கிளர்ச்சியைத் தூண்டக்கூடும் என்று கருதப்பட்டது. (விவிலியம் வாசகம்:எபேசியர் | 6: 5), "ஊழியர்களே, மாம்சத்தின்படி உங்கள் எஜமானர்களாக இருப்பவர்களுக்கு கீழ்ப்படியுங்கள், பயத்துடனும், நடுங்கலுடனும், உங்கள் இருதயத்தின் ஒற்றுமையிலும், கிறிஸ்துவைப் போலவே" வைக்கப்பட்டன.

அடிமைகளுக்கான விவிலியத்தின் நோக்கம்
-----------------------------------

மேற்கிந்தியத் தீவுகளின் ஆப்பிரிக்க கருப்பின அடிமை மக்கள் கிறித்தவ சமயக் கல்வி பயில்வதற்கும், அடிமை மக்களிடையே விடுதலை வேட்கை ஏற்படாத வகையிலும், அடிமை முறை ஏற்கப்பட்ட ஒன்று என ஏற்கும் வகையிலும் 1807-இல் ஆங்கில மொழியில் விவிலியத்தின் பெரும் பகுதிகளை நீக்கி அச்சடித்து அடிமைகளுக்கு வழங்கப்பட்டது. எடுத்துக்காட்டாக, எகிப்தில் வலுக்கட்டாயமாக அடைக்கப்பட்டிருந்த இஸ்ரேலிய யூத மக்களை மோசே அடிமைத்தளையிலிருந்து மீட்பதை விளக்கும் விடுதலைப் பயணம் எனும் அத்தியாயம் முழுமையாக நீக்கப்பட்டுள்ளது.

மேற்கோள்கள்
-----------

1. 1 2  Little, Becky. "Why Bibles Given to Slaves Omitted Most of the Old Testament". *History*. A&E Television Networks, LLC. பார்க்கப்பட்ட நாள் 30 October 2019.
2. ↑  Martin, Michel (December 9, 2018). "Slave Bible From The 1800s Omitted Key Passages That Could Incite Rebellion". NPR.. பார்த்த நாள்: December 14, 2018.
3. ↑  Why Bible given to Slaves Omitted Most of the Old Testament

வெளி இணைப்புகள்
---------------

* The "Slave Bible" Removed Key Biblical Passages In Order to Legitimize Slavery & Discourage a Slave Rebellion
**கலூக்கன்** (*Caloocan*) என்பது பிலிப்பீன்சின் மூன்றாவது மிகப்பெரிய சனத்தொகை கூடிய நகரமாகும். மணிலா பெருநகரத்தை அமைக்கின்ற 16 நகரங்களில் இதுவும் ஒன்றாகும். 2010 ஆம் ஆண்டின் மக்கள் தொகை கணக்கெடுப்பிற்கு அமைய இதன் மக்கள் தொகை 1,489,040 ஆகும். இக்கலூக்கன் நகரம் இரு பகுதிகளாகப் பிரிக்கப்பட்டும் இருக்கின்றது. இங்குள்ளோர் பிலிப்பினோ மொழி மற்றும் ஆங்கிலத்தையும் பேசி வருகின்றனர். இங்கு உரோமன் கத்தோலிக்கம் முதன்மையான மதமாகத் திகழ்கின்றது.

இணை நகரங்கள்
------------

* பிலிப்பீன்சு புனித ஜோன் செல் மொன்டே நகரம், புலக்கன், பிலிப்பீன்சு
* பிலிப்பீன்சு மலபன், பிலிப்பீன்சு
* பிலிப்பீன்சு கலம்பா, லகுவானா, பிலிப்பீன்சு
* பிலிப்பீன்சு மணிலா, பிலிப்பீன்சு

மேற்கோள்கள்
-----------

1. ↑  "2010 Census of Population and Housing: National Capital Region" (PDF). National Statistics Office of the Republic of the Philippines. Archived from the original (PDF) on 25 ஜூன் 2012. பார்க்கப்பட்ட நாள் 12 June 2012. `{{cite web}}`: Check date values in: `|archive-date=` (help); Unknown parameter `|=` ignored (help)

வெளி இணைப்புக்கள்
-----------------

* History of Caloocan City, Philippines

விக்கிமீடியா பொதுவகத்தில்,  
 ***கலூக்கன் நகரம்***   
என்பதில் ஊடகங்கள் உள்ளன. 

* அதிகாரப்பூர்வ இணையதளம்
**சோபா பத்னாவிசு** (*Shobha Fadnavis*) இந்தியாவைச் சேர்ந்த ஓர் அரசியல்வாதியாவார். மகாராட்டிர மாநிலத்தைச் சேர்ந்த இவர் பாரதிய சனதா கட்சியின் உறுப்பினராக மகாராட்டிர அரசியலில் இயங்கினார். சந்திரபூர் மாவட்டத்தைச் சேர்ந்த சோபா பத்னாவிசு மகாராட்டிர சட்டமன்றக் குழுவின் உறுப்பினராகவும் மகாராட்டிர அரசாங்கத்தில் ஓர் அமைச்சராகவும் இருந்துள்ளார். 1990 ஆம் ஆண்டு முதல் 2004 ஆம் ஆண்டு வரை சாவோலி சட்டப்பேரவை தொகுதியை பிரதிநிதித்துவப்படுத்தினார். 2008 ஆம் ஆண்டில் இந்த தொகுதி ஒழிக்கப்படும் வரை இத்தொகுதியை பிரதிநிதித்துவப்படுத்தினார். மகாராட்டிராவின் இரண்டு முறை முதல்வராக இருந்த தேவேந்திர பத்னாவின் அத்தையாகவும் இவர் அறியப்படுகிறார். 

சந்திரபூர் உயர்நிலைப் பள்ளியில் இவர் 10 ஆம் வகுப்பு வரை படித்துள்ளார்.

சோபா பத்னாவிசு தனது அரசியல் வாழ்க்கையில் பிரத்யஞ்சா (வாழ்க்கை வரலாறு) மற்றும் தண்டோலா செடிச்சா (விவசாயிகள் மீது) போன்ற பல புத்தகங்களை எழுதியுள்ளார்.

மேற்கோள்கள்
-----------

1. ↑  BJP reinforces hold over post of Oppn leader
2. ↑  school-buses-used-for-public-transport-in-chandrapur
3. ↑  Shiv Sena-BJP may elect MLCs unanimously
4. ↑  "Shobha Fadanvis(Bharatiya Janata Party(BJP)):Constituency- SHOBHA FADANVIS(ELECTED BY MLAS) - Affidavit Information of Candidate:", *myneta.info*, பார்க்கப்பட்ட நாள் 2024-04-03
**கராச்சி பெருநகர மாநகராட்சி** (உருது: بلدیہَِ عظمیٰ کراچی) என்பது பாகிஸ்தானின் பெரிய மாநகரமான கராச்சியில் உள்ளாட்சி அமைப்ப்பின்படி சேவைகளை வழங்குவதற்கான ஒரு உள்ளாட்சி மற்றும் மாநகராட்சியை ஆளும் அமைப்பாகும்.

வரலாறு
------

### 1852

1846 ஆம் ஆண்டு பிரித்தானிய ஆட்சியின் போது கராச்சியில் காலரா தொற்றுநோய்களைக் கட்டுப்படுத்த கராச்சி பாதுகாப்பு வாரியம் நிறுவப்பட்டது. 1852 இல் இந்த வாரியம் கராச்சி நகராட்சி ஆணையமாக மேம்படுத்தப்பட்டது.

### 1853

1853 இல் முனிசிபல் கமிஷன் கராச்சி மாநகராட்சி ஆணையமாக மாற்றப்பட்டது. கராச்சி மாநகராட்சி கட்டிடத்தின் அடிக்கல் 1927 இல் பந்தர் சாலையில் அடிக்கல் நாட்டப்பட்டது.

### 1933

கராச்சி பெருநகர மாநகராட்சி ஆணையக் கட்டிடம், கராச்சியின் முக்கிய கட்டமைப்புகளில் ஒன்றாக ஒரு சின்னமான நிலையை உருவாக்கியுள்ளது.
1933 இல் கராச்சி நகராட்சி ஆணையம் கராச்சி மாநகராட்சியாக தரம் உயர்த்தப்பட்டது.

### 1976

கராச்சி மாநகராட்சி 1976 இல் கராச்சி பெருநகர மாநகராட்சியாக மாற்றப்பட்டது.

### 1987

கராச்சி பெருநகர மாநகராட்சி மண்டலக் குழுக்கள் 1987 இல் நிறுவப்பட்டன. மண்டல குழுக்கள் மீண்டும் கராச்சி பெருநகர மாநகராட்சியில் இணைக்கப்பட்டன. அருகாமையில் இருந்த ஐந்து மாவட்ட மாநகராட்சிகள் 1987 இல் நிறுவப்பட்டன.

### 2000

கராச்சி பெருநகர மாநகராட்சி 2000 இல் மாற்றி அமைக்கப்பட்டும் மற்றும் ஐந்து மாவட்ட மாநகராட்சிகள் அனைத்தும் கராச்சி மாநகர மாவட்டத்துடன் இணைக்கப்பட்டன. கராச்சி நகர மாவட்டம் 18 நகரங்கள் மற்றும் 178 ஒன்றிய கவுன்சில்களாக பிரிக்கப்பட்டது.

### 2011

2011 இல் சிந்து அரசு மீண்டும் கராச்சி பெருநகர மாநகராட்சி மற்றும் ஐந்து மாவட்ட மாநகராட்சிகளை மீட்டெடுத்தது.

### 2015

2015 ஆம் ஆண்டில், கராச்சி பெருநகரக் கழகமானது 209 பொது உறுப்பினர்கள் மற்றும் ஒன்றியக் குழுக்களின் தலைவர்கள் மற்றும் 96 ஒதுக்கப்பட்ட உறுப்பினர்கள் உட்பட 305 உறுப்பினர்களைக் கொண்டிருந்தது.

1979 முதல் KMC ஆலோசகர் உறுப்பினர்களின் எண்ணிக்கை பின்வருமாறு 

KMC counsel members (1884-2016)| வ.எண் | ஆண்டு | மேயர்கள் | வார்டு உறுப்பினர்கள் |
| --- | --- | --- | --- |
| 1 | 1884 |  | 32 |
| 2 | 1910 |  | 36 |
| 3 | 1933 | ஜாம்சேது நசர்வஜ்ஜி மேத்தா | 57 |
| 4 | 1979-1983 | அப்துல் சத்தர் ஆஃகனி (மேயர்) | 166 |
| 5 | 1983-1987 | அப்துல் சத்தர் ஆஃகனி (மேயர்) | 232 |
| 6 | 1988-1992 | பஃரூக் சத்தர் (மேயர்) | 77 |
| 7 | 2001-2005 | முகமது டாரிக் ஹஸன் (CDGK) | 255 |
| 8 | 2006-2010 | நஸ்ரீன் ஜலில் (CDGK) | 255 |
| 9 | 2016-2020 | வஷீம் அக்தர் (மேயர்) | 308 |

கராச்சி பெருநகர மாநகராட்சி
--------------------------

இந்த மாநகராட்சி தான் ஆசிய கண்டத்திலேயே மிகப்பெரிய நகரங்களுல் ஒன்றாகும். இந்தியாவில் மிகப்பெரிய மாநகராட்சி மும்பை. மும்பை மாநகராட்சி வார்டுகளின் எண்ணிக்கை 228. ஆனால் கராச்சி மாநகராட்சி வார்டுகளின் எண்ணிக்கை 308 ஆகும். உலகின் பதின்மூன்றாவது பெரிய நகரமும் இதுவே ஆகும்.

மேற்கோள்கள்
-----------

1. ↑  Jamal, Rashid (2019). "Comparative Analysis of Municipal Powers in Karachi" (in en). *Pakistan Perspective* **24** (2). பன்னாட்டுத் தர தொடர் எண்:2707-899X. .
| * பா
* உ
* தொ
மேற்குப் போர்முனை |
| --- |
| **1939**
போலிப் போர் – சார் படையெடுப்பு – ஹெலிகோலாந்து பைட்
**1940**
லக்சம்பர்க் – நெதர்லாந்து – (ஆக் – ராட்டர்டாம் – சீலாந்து – ராட்டர்டாம் பிளிட்ஸ்) – பெல்ஜியம் – (எபென் எமேல் – ஹன்னூட் – ஜெம்புளூ ) – பிரான்சு – (செடான் – ஆரஸ் – லீல் – கலே – *பவுலா* – டன்கிர்க் – டைனமோ – இத்தாலியின் பிரான்சு படையெடுப்பு) – பிரித்தானியா – சீலயன்
**1941–1943**
செர்பெரஸ் – சென் நசேர் – டியப் – 
**1944–1945**
ஓவர்லார்ட் – டிராகூன் – சிக்ஃபிரைட் கோடு – மார்கெட் கார்டன் – (ஆர்னெம்) – ஊர்ட்கென் – ஓவர்லூன் – ஆஹன் – ஷெல்ட்  – பல்ஜ் – பிளாக்காக் நடவடிக்கை – கொல்மார் இடைவெளி – ஜெர்மனி மீதான இறுதிப் படையெடுப்பு – ஐரோப்பாவில் இரண்டாம் உலகப் போரின் முடிவு
**மேல்நிலை உத்திப் போர்த்தொடர்கள்**
தி பிளிட்ஸ் – ரைக்கின் பாதுகாப்புக்கான வான்போர் – அட்லாண்டிக் சண்டை |

**கலே முற்றுகை** (*Siege of Calais*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 22-26, 1940ல் நடந்த இம்முற்றுகையில் நாசி ஜெர்மனியின் படைகள் நேச நாட்டுப் படைகளின் எதிர்தாக்குதலை முறியடித்து கலே நகரத்தைக் கைப்பற்றின.

ஜெர்மானியப் படைகள் மே 10 ஆம் தேதி பெல்ஜியம் மற்றும் பிரான்சின் மீது தங்கள் தாக்குதலைத் தொடங்கின. நேச நாட்டுப் படைகளை பெல்ஜியத்தில் பொறி வைத்துப் பிடிப்பது ஜெர்மானியத் திட்டம். மே 15ல் செடான் சண்டையில் வெற்றியடைந்ததால் அவர்களால் மே 21ம் தேதி ஆங்கிலக் கால்வாயை அடைய முடிந்தது. இதனால் நேச நாட்டுப் படைகளை பெல்ஜியத்தில் சுற்றி வளைக்க முடிந்தது. பின்னர் ஜெனரல் ஹெயின்ஸ் குடேரியன் தலைமையிலான பத்தொன்பதாவது கவச கோர் வலதுபுறம் திரும்பி வடக்கு (பெல்ஜியத்தை) நோக்கி முன்னேறத் தொடங்கியது. இக்கோரில் மூன்று கவச டிவிஷன்களும் ஒரு எஸ். எஸ் காலாட்படை ரெஜிமண்ட்டும் இருந்தன. நேச நாட்டுப் படைகளைச் சுற்றியிருந்த ஜெர்மானியப் படைவளையம் இறுகத் தொடங்கியது. கலே ஆங்கிலக் கால்வாய் கடற்கரையோரம் அமைந்துள்ள ஒரு துறைமுகம். இதை குடேரியனின் படைகள் நெருங்கியவுடன் இங்கிலாந்திலிருந்து பிரிட்டனின் 3வது ராயல் டாங்கு ரெஜிமண்ட் அவர்களைத் தடுத்து நிறுத்த அனுப்பபட்டது. மே 23 இரு படைகளும் கலே நகருக்கு வெளியே மோதிக் கொண்டன. இதற்குள் பிரிட்டனின் 30வது எந்திர பிரிகேட் கலே நகரத்தை அடைந்து அதனை ஆக்கிரமித்தது. மே 23ல் குடேரியன் தனது 10வது கவச டிவிஷனுக்கு கலேயைத் தாக்கிக் கைப்பற்றும்படி ஆணையிட்டார். இரு நாட்கள் கடுமையான சண்டைக்குப் பின்னர் மே 26ல் கலேவிலிருந்த பிரித்தானிய படைகள் ஜெர்மானியரிடம் சரணடைந்தன.
**கல்பனா தேவி தெளடம்** (Kalpana Devi Thoudam) (பிறப்பு: டிசம்பர் 24, 1989) ஒரு இந்திய ஜூடோ வீராங்கனை ஆவார். மணிப்பூர் மாநிலத்திலுள்ள கிழக்கு இம்பால் மாவட்டத்தில் இவர் பிறந்தார். இசுக்கொட்லாந்தின் கிளாஸ்கோவில் 2014 பொதுநலவாய விளையாட்டுப் போட்டியில் பெண்கள் 52 கிலோ எடைப் பிரிவில் வெண்கலப் பதக்கம் வென்றார்.

தொழில்
------

ஜூடோ விளையாட்டு வீரராக தனது வாழ்க்கையில், 1998 ஆம் ஆண்டில் குவஹாத்தியில் நடந்த துணை ஜூனியர் தேசிய அளவிலான விளையாட்டுப் போட்டியில் தெளடம் வெள்ளிப் பதக்கத்தை வென்றார். பின்னர் தேசிய அளவிலான இளையர் போட்டியில் நான்கு தங்கப் பதக்கங்களையும், ஜூனியர் ஆசிய ஜூடோ போட்டியில் ஒரு தங்கப் பதக்கத்தையும் வென்றார். 2007 ஆம் ஆண்டில், ஹைதராபாத்தில் நடைபெற்ற ஆசிய 20 வயதுக்குட்பட்டோர் விளையாட்டுப் போட்டியில் இரண்டாவது இடத்தைப் பிடித்தார். 2010 ஆம் ஆண்டில், தாஷ்கண்டில் நடந்த சர்வதேச ஜூடோ கூட்டமைப்பு உலகக் கோப்பையில் வெண்கலம் வென்றார். அதே ஆண்டில், சிங்கப்பூரில் நடந்த காமன்வெல்த் ஜூடோ போட்டியில் தங்கப்பதக்கம் வென்றார். 2013 ஆம் ஆண்டில், உஸ்பெகிஸ்தானின் தாஷ்கண்டில் நடந்த ஐ.ஜே.எஃப் கிராண்ட் பிரிக்ஸில் வெண்கலப் பதக்கம் வென்று முதல் பதக்கம் வென்ற முதல் இந்தியர் என்ற பெருமையைப் பெற்றார். அவர் உஸ்பெகிஸ்தானின் ஜரிஃபா சுல்தனோவாவை தோற்கடித்தார். ஆனால், இஸ்ரேலிய கில்லி கோஹனிடம் தோற்றார். இரண்டாவது வாய்ப்பு சுற்றில் அவர் பிரேசிலின் ராகல் சில்வாவை தோற்கடித்தார். கூடுதலாக, அவர் இந்தோ-திபெத்திய எல்லை காவல்துறையின் தலைமைக் காவலராக பணியாற்றியுள்ளார்.

2014 பொதுநலவாய விளையாட்டுப் போட்டிகளில், 52 கிலோ எடைப்பிரிவில் வெண்கலம் வென்றார். 2017 மற்றும் 2018 ஆம் ஆண்டுகளில் முறையே சென்னை மற்றும் ஜம்முவில் நடைபெற்ற இந்தியப் போட்டிகளிலும் தங்கப் பதக்கங்களை வென்றுள்ளார்.

மேற்கோள்கள்
-----------

1. ↑  "Women's –52 kg Bronze medal contest". *glasgow2014.com*. 24 July 2014. Archived from the original on 30 ஜூலை 2014. பார்க்கப்பட்ட நாள் 25 July 2014. `{{cite web}}`: Check date values in: `|archive-date=` (help)
2. 1 2  "Kalpana Devi Thoudam, Judoka, JudoInside". *www.judoinside.com*. பார்க்கப்பட்ட நாள் 2019-11-22.
3. ↑  "Kalpana Devi wins historic bronze in Judo WC". *Rediff* (in ஆங்கிலம்). பார்க்கப்பட்ட நாள் 2019-11-22.
**அதாத் சிவன் கோயில்**(*Adat shiva temple*) என்பது திருச்சூர் மாவட்டத்தில் அதாத் என்ற கிராமத்தில் அமைந்துள்ளது. இந்த கோவிலின் முக்கிய தெய்வங்கள் பரமேசுவரரும்,மகாவிஷ்ணுவும் ஆவர். இரு தெய்வங்களும் தனித்தனி கோயில் வளாகத்தைக் கொண்டுள்ளன. பரமேசுவரர் கிழக்கு நோக்கியும், மகா விஷ்ணு மேற்கு நோக்கியும் இருக்கிறார். இக்கோவில் பரசுராமரால் நிறுவப்பட்டதாக நம்பப்படுகிறது. மேலும், இது கேரளாவின் 108 முக்கிய சிவன் கோவில்களில் ஒன்றாகும்.

அதாத் விஷ்ணு கோயில்
-------------------

அதாத் கிராமத்தின் பெயரைக் குறித்தும் அதாத் மகாவிஷ்ணு கோவிலின் பெயர் குறித்தும் விசித்திரமான தொன்மக்கதை ஒன்று உள்ளது. அந்தக் கதை குருராம்மா மற்றும் குருர் இல்லத்துடன் தொடர்புடையது. ஒருமுறை குருவாயூரப்பனின் பூஜைக்காக குருராம்மா பிரசாதம் தயாரித்தபோது ஒரு சிறுவன் அவளுக்கு உதவுவதாக வந்தான். குருராம்மா வில்வமங்கலம் சாமியாரின் வருகைக்காக காத்திருந்தபோது பிரசாதத்தைச் சிறுவன் உண்ணுவதைப் பார்த்து அச்சிறுவனைப் பானையில் போட்டு மூடி வைத்ததாகவும் பின்னர் சிறுவனாக வந்தது குருவாயூரப்பன் என்று அறிந்ததாகவும் நம்பப்படுகிறது. அந்த இடம் கிருஷ்ணரை மூடியது என்னும் பொருளில் அதாத் என்று அழைக்கப்படுவதாகவும் நம்பப்படுகிறது.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  Kunjikuttan Ilayath. *108 Siva Kshetrangal*. H and C Books. [*page needed*]
2. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website". 3 March 2018. Archived from the original on 18 ஏப்ரல் 2019. பார்க்கப்பட்ட நாள் 20 நவம்பர் 2020. `{{cite web}}`: Check date values in: `|archive-date=` (help)
3. ↑  "108 Shivalaya Nama Stotram - 108 Shivalaya Nama Stothra – Temples In India Information". *templesinindiainfo.com*.
**குஃப்ரி,இந்தியா** குஃப்ரி ஹிமாச்சல் பிரதேசம், **சிம்லா** மாவட்டத்தில் அமைந்துள்ள அழகு கொஞ்சும் மலை வாழிடமாகும். இது சிம்லாவிலிருந்து 20 கி.மீ தூரத்தில்,**தேசிய நெடுஞ்சாலை எண் 22** ல் அமைந்துள்ளது. இது கடல் மட்டத்திலிருந்து 2,630மீ (8630 அடி உயரத்தில்) அமைந்துள்ளது. 2001,மக்கள் தொகை கணக்கெடுப்பின் படி மொத்த **மக்கள் தொகை 1,148** ஆகும். அலுவலக மொழி ஹிந்தி ஆகும். 

```
    குஃப்ரி என்னும் சொல் **குஃபர்** என்ற சொல்லிலிருந்து வந்ததாகும். குஃபர் என்றால் வட்டார மொழி வழக்கில் **ஏரி** என்று பொருள்படும். இங்கு அரிய வகை மறிமான்,பூனை,ஹிமாச்சல் பிரதேசத்தின் மாநிலப் பறவையான **மோனல்** போன்றவைகள் கண்ணுக்கு விருந்தளிக்கும். மேலும்,இங்கு குளிர் காலத்தில் உருளைக் கிழங்கு பயிரிடப்படுகிறது.
```

புவியியல் அமைப்பு
31.10`வ 77.25`கி (8607 அடி)

வரலாறு

```
 குஃப்ரி மற்றும் சிம்லாவை சுற்றியுள்ள பகுதிகள் நேபாள அரசுக்கு சொந்தமானவையாக இருந்தது .பின்னர் சகவுலி உடன்படிக்கையின் படி, அது பிரித்தானிய அரசுக்கு விட்டுக்கொடுக்கப்பட்டது. மேலு குஃப்ரியை சுற்றியுள்ள பகுதிகளை  பிரித்தானிய அரசு**1819**ல் கண்டறிந்து வெளியுலகத்திற்கு கொண்டு வந்தது.
```

1. ↑  "குஃப்ரி,இந்தியா". பார்க்கப்பட்ட நாள் 7 சூலை 2017.
**தலச்சேரி உணவு** (*Thalassery Cuisine*) என்பது வடக்குக் கேரளாவிலுள்ள தலச்சேரி நகரின் உணவின் தனித்துவத்தை குறிக்கிறது, அதன் நீண்ட வரலாற்றில் ஒரு விளைவாக அரேபியன், பெர்ஷியன், இந்திய மற்றும் ஐரோப்பிய வகைகளில் கடல்வழி வர்த்தகத்தின் மூலம் அது கலந்திருக்கிறது. தலச்சேரி அதன் பிரியாணி மூலம் அறியப்படுகிறது. மற்ற பிரியாணி உணவு வகைகளை போலல்லாமல் தலச்சேரி பிரியாணி வழக்கமாக பயன்படுத்தும் பாசுமதி அரிசிக்கு பதிலாக கைமா / சீரக சம்பா அரிசி போன்றவற்றைக் கொண்டு தயாரிக்கப்படுகிறது. குறிப்பாக முஸ்லீம் சமூகத்தின் உணவுகளில் அரேபிய / முகலாய கலாச்சாரத்தின் செல்வாக்கு தெளிவாக தெரிகிறது, பின்னர், இது அனைத்து சமூகங்களிடையேயும் பிரபலமாகி விட்டன.

 சிறிய தூள் கைமா / சீரக சம்பா அரிசி (இடது) மற்றும் நீண்ட தூள் பாசுமதி அரிசி (வலது). தலச்சேரி பிரியாணி செய்ய பயன்படுத்தப்படுகிறது.
கேரள நவீன வரலாற்றில் முன்னோடியாக அடுமனை தொழிலில் தலச்சேரி ஒரு சிறப்பான இடத்தை பிடித்துள்ளது. 1880 இல் மாம்பாலி பாபு மூலம் முதல் அடுமனை தொடங்கப்பட்டது. மேலும் 1883 ஆம் ஆண்டில் மேற்கத்திய பாணி அணிச்சல்கள் அறிமுகப்படுத்தப்பட்டது.

மலபார் உணவு
-----------

தயார் நிலையில் தலச்சேரி பிரியாணி
கேரளாவில் அசைவ உணவுகளில் இரண்டு வகைகள் உள்ளன. *மலபார் உணவு* வடக்கு கேரளாவிலும் மற்றும் *சிரிய கிரிஸ்துவர்* உணவு தெற்கிலிருந்தும் (திருவாங்கூர் மற்றும் கொச்சி மண்டலங்களிலிருந்து) வந்த வகைகளாகும். இரண்டும் ஒன்றுக்கொன்று வித்தியாசம் கொண்டுள்ளன. மலபார் உணவு மொகலாய-அரபு, *போர்த்துகீசியம்*, *பிரித்தானிய*, *டச்சு*, *யூத* மற்றும் *பிரெஞ்சு* தாக்கங்கள் மற்றும் தென்னிந்தியாவில் உள்ள கேரள பாரம்பரிய உணவுகளின் வகைகளைக் கொண்டுள்ளது. *சிரிய கிரிஸ்துவர்* உணவு, *டச்சு*, *போர்த்துகீசியம்* அல்லது *பிரித்தானிய* வம்சத்தின் பல்வேறு சமையல் குறிப்புகளை உள்ளடக்கியது.

கோழிக்கோடு அல்வா

தலச்சேரி ஃபலூடா
---------------

தலச்சேரி ஃபலூடா என்பது பாரசீக இனிப்பு வகைகளில் ஒன்றாகும். இது பழங்களின் கலவை, உலர்ந்த பழங்கள் உலர் திராட்சை , பிஸ்தா , முந்திரி , வாதுமை பருப்பு, ரோஜா இதழின் சாரம் கலந்த பால் மற்றும் வெண்ணிலா சுவையுடன் கூடிய பனி கூழ் போன்றவை அடங்கிய கலவையாகும்.

குறிப்புகள்
-----------

1. ↑  Thalassery biriyani பரணிடப்பட்டது 21 செப்டெம்பர் 2013 at the வந்தவழி இயந்திரம்
2. ↑  உணவு என் சோதனைகள்
3. ↑  சிறந்த கேரளா உணவு
4. ↑  Thalassery, Team. "THALASSERY - Bakery Industry" (in ஆங்கிலம்).
5. ↑  "Thalassery takes mother of all cakes - Times of India". .
6. ↑  Philip, Thangam. *Flavours from India*.
7. ↑  Chapman, Pat (2009). *India Food and Cooking: The Ultimate Book on Indian Cuisine*. .

வெளி இணைப்புகள்
---------------

விக்கிமீடியா பொதுவகத்தில்,  
 ***Thalassery biryani***   
என்பதில் ஊடகங்கள் உள்ளன. 

**தலச்சேரி உணவு முறை**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* உரைநூல்கள் விக்கிநூல்களிலிருந்து
**காபிபோசா** அல்லது **அந்நியச் செலாவணி பாதுகாப்பு மற்றும் கடத்தல் தடுப்புச் சட்டம்** (ஆங்கில மொழி: *COFEPOSA அல்லது Conservation of Foreign Exchange and Prevention of Smuggling Activities Act*) என்பது அந்நியச் செலாவணியைக் கட்டுப்படுத்தவும், கடத்தல் குற்றங்களைத் தடுக்கவும் 1974 ஆம் ஆண்டு இந்திரா காந்தி ஆட்சியின் போது இந்திய நாடாளுமன்றத்தில் இயற்றப்பட்ட சட்டமாகும். இது 1971 இல் இயற்றப்பட்ட மிசா சட்டத்திற்கு இணையாகப் பொருளாதாரத்தில் கொண்டுவரப்பட்ட சட்டமாகும். 1978 இல் மிசா சட்டம் திரும்பப் பெறப்பட்டாலும் இந்த காபிபோசா சட்டம் செயல்பாட்டிலுள்ளது

வரையறை
------

பொருட்களைக் கள்ளக் கடத்தல் செய்தல், கள்ளக்கடத்தல் செய்வதற்குத் துணையாக இருத்தல், கள்ளக்கடத்தல் செய்யப்பட்ட பொருளை வைத்திருத்தல், கள்ளக் கடத்தலுக்கு உடந்தையானவரை பாதுகாத்தல் போன்ற செயல்களுக்கு இச்சட்டம் தண்டனை வழங்குகிறது. பொதுவாக விமான நிலையங்கள், துறைமுகங்களில் தங்கத்தைக் கடத்தல், உரிய முறையில்லாமல் சட்டவிரோதமாக மின்னணுப் பொருள்கள் கொண்டு செல்லுதல் போன்ற செயல்களில் ஈடுபடுவோர் மீது இச்சட்டம் பாய்கிறது.

கைது செய்யப்பட்டவர்கள்
----------------------

பொதுவாக, இச்சட்டத்தை மனித உரிமை மீறலாகப் பயன்படுகிறது என்ற குற்றச்சாட்டு உள்ளது. இச்சட்டத்தில் கைது செய்யப்பட்ட முக்கிய நபர்கள்

* ம. நடராசன்
* டி. டி. வி. தினகரன்

இவற்றையும் பார்க்க
------------------

* இந்திய ஊழல் தடுப்புச் சட்டம், 1988

மேற்கோள்கள்
-----------

1. ↑  Harding, Andrew; Hatchard, John (1993). *Preventive Detention and Security Law: A Comparative Survey*. Martinus Nijhoff Publishers. பக். 61–. பன்னாட்டுத் தரப்புத்தக எண்:0-7923-2432-3. .
2. ↑  "காபிபோசா" (PDF). *dor.gov.in*. பார்க்கப்பட்ட நாள் 18 February 2019.
3. ↑  "Efforts are on in the Revenue Department, headed by a nominee of the AIADMK in the Union Ministry, to scuttle the process of adjudication and prosecution launched by the Enforcement Directorate against Jayalalitha's associates for alleged FERA violations.". பிரண்ட்லைன்.. பார்த்த நாள்: 18 February 2019. 
[*தொடர்பிழந்த இணைப்பு*]
4. ↑  "அந்நிய செலாவணி மோசடி﻿: டிடிவி தினகரனுக்கு ரூ.28 கோடி அபராதம் - உறுதி செய்து நீதிமன்றம் உத்தரவு". இந்து தமிழ் திசை.. பார்த்த நாள்: 18 February 2019.

* "Economic laws primer". Archived from the original on 22 மார்ச் 2012. பார்க்கப்பட்ட நாள் 30 March 2012. `{{cite web}}`: Check date values in: `|archive-date=` (help)
**காஞ்சிபுரம் வழக்கறுத்தீசுவரர் கோவில்** என்பது தமிழ்நாடு மாநிலத்தின் காஞ்சிபுரத்தில் அமைந்துள்ள ஒரு சிவன் கோயில் ஆகும்.

இக்கோயில் காஞ்சிபுரத்தில் காந்தி சாலையில் அமைந்துள்ளது. இக்கோயிலில் நெய் விளக்கு ஏற்றி வழிபாடு நடத்தினால் சட்டரீதியான வழக்குகள் மற்றும் குடும்ப பிரச்சனைகள் தீரும் என்ற நம்பிக்கை பக்தர்கள் மத்தியில் உள்ளது. இதனால் அரசியல் பிரமுகர்கள், பிரபலங்கள் இக்கோவிலுக்கு வந்து வழிபாடு நடத்தி செல்வர்.

லிங்க திருமேனி
--------------

இக்கோயிலில் உள்ள வழக்கறுத்தீஸ்வரர் சிவலிங்கம் பதினாறு பட்டை கொண்ட லிங்க பானத்தை கொண்டுள்ளது. இதன் தென்பகுதியில் பராசர ஈஸ்வர் என்ற லிங்க திருமேனி உள்ளது. இந்த லிங்கம் பராசர முனிவரால் வணங்கப்பட்டதாகும்.

திருவிழா
--------

வருடம் தோறும் ஆனி மாதம் தேரோட்டம் நடைபெறுகிறது.
வழக்கறுத்தீஸ்வரர் - மருகுவார் குழலி அம்பிகையுடன் தேரில் நான்கு ராஜ வீதிகள் வழியாக உலா வரும் சடங்குகள் நடைபெறுகிறது.

தலபுராணம்
---------

சத், அசத் என்பதற்கான அர்த்தத்தை அறிந்துகொள்ள தேவர்களும், முனிவர்களும் காஞ்சிபுரத்தில் சிவலிங்க பிரதிஷ்டை செய்து வழிபட்டனர். 
அவர்களுடைய ஐயத்தை சிவபெருமானே நேரில் வந்து விளக்கியதால் இத்தலத்தில் சிவபெருமான் வழக்கறித்தீஸ்வரர் என அழைக்கப்படுகிறார்.

ஆதாரங்கள்
---------

1. ↑  மலர், மாலை (4 பிப். 2017). "காஞ்சீபுரம் வழக்கறுத்தீஸ்வரர் கோவில் கும்பாபிஷேகம் 9-ந்தேதி நடக்கிறது". *www.maalaimalar.com*. `{{cite web}}`: Check date values in: `|date=` (help)
2. ↑  "புராணப் பின்னணி கொண்ட வழக்கறுத்தீஸ்வரர் கோயில் – காஞ்சிபுரம்". *Dinamani*.
3. ↑  Jayabalan, Suriyakumar. "வழக்குகளை தீர்க்கும் வழக்கறுத்தீஸ்வரர் கோயில்!". *Tamil Hindustan Times*.

வெளி இணைப்புகள்
---------------

* GeoHack - காஞ்சிபுரம் வழக்கறுத்தீசுவரர் கோவில்
**ஆயுத கத்தி** ( ஆய்த கத்தி, Ayudha katti) கர்நாடகாவின் குடகு பகுதியைச் சார்ந்த கொடவா மக்களின் ஓர் உள்நாட்டு போர் ஆயுதம் மற்றும் கருவியாகும். இந்த ஆயுத கத்தியானது அடர்த்தியான புதர்காடுகளை அழிக்கும் கருவியிலிருந்து மேம்படுத்தப்பட்டு உருவாக்கப்பட்டதாகும். பெரும்பாலான கத்திகள் போலல்லாமல் ஆயுத கத்தி உறை இல்லாமல் அணியப்படுவதாகும்.

தோற்றம்
-------

ஆயுத கத்தி கொடுவா மக்களின் பாரம்பரிய வாளாகும். கொடவா மக்கள் (கொடவா, கன்னடம்) இந்தியாவின் தென்மேற்கு பகுதியில், தற்போதைய கர்நாடகாவில் 2000 ஆண்டுகளாக வாழ்ந்து வந்தனர். ஆயுத கத்தி பெரும்பாலும் 17-ஆம் நூற்றாண்டு வாக்கில் கண்டுபிடிக்கப்பட்டிருக்கலாம். அது முதலில் அடர்ந்த புதர்காடுகளை வெட்டும் கருவியாக கண்டுபிடிக்கப்பட்டது. இக்கத்தியின் வடிவமானது துருக்கியர்களின் யாடகன் மற்றும் வட இந்தியாவின் சொசுன் பட்டா கத்திகளை ஒத்திருப்பது பண்டைய கிரேக்கத்தின் கோபிசு கத்தியை குறிப்பதாக உள்ளது.

காலனித்துவ காலத்தில், ஆங்கிலேயர் குடகினை ஆங்கிலேய வழக்கில் 'கூர்க்' என குறிப்பிட்டனர். 'குடகு' என்னும் சொல் இப்பகுதியின் புவியியல் நிலையை குறிப்பிடும் விதமாக கன்னடத்தில் 'மலைப்பாங்கான, செங்குத்தான' எனும் பொருளில் உருவாகி வந்திருக்கலாம் என்று கூறப்படுகிறது.

கொடவாக்கள் மூர்க்கமான போர்வீரர்களாக அறியப்பட்டனர். அவர்கள் தங்கள் இறையாண்மையைக் காப்பாற்றுவதற்காக, தங்கள் அயலகத்தாருடன் போரிட்டனர். பின்னர் 1834 இல் பிரித்தானிய ஆளுகைக்கெதிரான போராட்டத்திலும் ஈடுபட்டனர். 1884 ஆம் ஆண்டில் மலப்புரம் அருகே நடந்த கலவரத்திற்கு பதிலடியாக அப்பகுதியினை தண்டிக்கும் விதமாக பிரித்தானிய அரசு அவர்களது ஆயுதங்களை மிகப்பெரிய அளவில் பறிமுதல் செய்தது. அதில் ஆயுத கத்தியும் அடக்கம். பதிவுகளின்படி அப்பகுதி பிரித்தானிய நிர்வாகத்தினரால் கைப்பற்றப்பட்ட 17,295 ஆயுதங்களில் 7,503 துப்பாக்கிகளாகும். இவற்றில் பெரும்பாலானவை கடலில் கொட்டப்பட்டன. அதே நேரத்தில் சென்னையிலுள்ள அருங்காட்சியகத்தில் இதன் உயர் தரமான மாதிரிகள் பார்வைக்காக வைக்கப்பட்டுள்ளன.

வடிவ விவரிப்பு
--------------

ஆயுத கத்தியின் மொத்த நீளம் சுமார் 50 சென்டிமீட்டராகும் (20 in). ஆனால் நீளம் வெகுவாக மாறுபடும். ஆயுத கத்தியில் இரண்டு அறியப்பட்ட வடிவங்கள் உள்ளன. 'போர்' வடிவம் பெரும்பாலும் அடிதடி சண்டைகளுக்காகவும், 'பீடுணர்வு' வடிவம் அன்றாட பயன்பாட்டிற்காகவும் பயன்படுத்தப்படுகின்றது.

உசாத்துணைகள்
------------

* Atkinson, David J. (2016). "War Ayda Katti". Atkinson Swords. Atkinson Swords. Retrieved November 18, 2017.
* Gahir, Sunita; Spencer, Sharon, eds. (2006). Weapon - A Visual History of Arms and Armor. New York City: DK Publishing. {{ISBN|9780756622107}}.

1. ↑
2. ↑  Gahir, Sunita; Spencer, Sharon, eds. (2006). Weapon - A Visual History of Arms and Armor. New York City: DK Publishing. ISBN 9780756622107
இந்தக் கட்டுரை 1948-59களில் காசாவின் நிர்வாகத்தைப் பற்றியது.  தற்போதைய அரசு, பலத்தீன அரசு என்பதைப் பாருங்கள்.  பலத்தீனம் முழுமைக்குமாக முன்மொழியப்படும் அரசுக்கு, ஒரே-நாடு தீர்வு என்பதைப் பாருங்கள்.

**அனைத்து-பலத்தீன அரசு** (*All-Palestine Government*, அரபி: حكومة عموم فلسطين *உகுமத் 'உமும் பிலஸ்தீன்*) 1948இல் அரபு - இசுரேல் போரின்போது செப்டம்பர் 22, 1948 அன்று அரபு நாடுகளின் கூட்டமைப்பால் நிறுவப்பட்ட அரசாகும். உடனேயே இதனை டிரான்சுயோர்தானைத் தவிர அரபு கூட்டமைப்பிலிருந்த அனைத்து நாடுகளும் ஏற்றுக்கொண்டன. இந்த ஆட்சியின் நிலப்பகுதியாக முந்தைய கட்டளைசார் பலத்தீனத்தின் முழு பகுதியும் அறிவிக்கப்பட்டாலும் உண்மையில் இதன் ஆட்பகுதி காசா கரையாக அமைந்திருந்தது. இதன் பிரதமராக அகமது இல்மி பாட்சாவும் குடியரசுத் தலைவராக ஹஜ் அமின் அல்-ஹூசைனியும் இருந்தனர்.

இதற்கு சற்றுப் பின்னர் ஜெரிக்கோ மாநாடு டிரான்சுயோர்தானின் மன்னர் முதலாம் அப்துல்லாவை "அரபு பலத்தீன அரசர்" என அறிவித்தது. இந்த மாநாடு அரபு பலத்தீனமும் டிரான்சுயோர்தானும் இணைய வற்புறுத்தியது; முதலாம் அப்துல்லாவும் மேற்குக் கரையைக் கைப்பற்ற முன்மொழிந்தார். மற்ற அரபுக் கூட்டமைப்பு நாடுகள் இதற்கு ஒப்பவில்லை.

அனைத்து-பலத்தீன அரசு நிறுவப்பட்டமை தனியான பலத்தீன நாடு உருவாக எடுக்கப்பட்ட முதல் முயற்சியாக சிலர் கருதுகின்றனர். இது எகிப்தின் அரவணைப்பில் எவ்வித அதிகாரமுமின்றி செயல்பட்டது. இந்த அரசு அரசியல் மற்றும் அடையாளப்படுத்துதலுக்காகவே நிறுவப்பட்டது. இதன் முக்கியத்துவம் படிப்படியாக குறைந்து வந்தது; 1948இன் பிற்பகுதியில் இசுரேலின் படையெடுப்பிற்குப் பிறகு காசாவிலிருந்து கெய்ரோவிற்கு அரசு இடம் பெயர்ந்த பின்னர் வெகுவாகவே குறைந்தது.

1959இல் அனைத்து-பலத்தீன அரசு எகிப்தும் சிரியாவும் இணைந்த ஐக்கிய அரபுக் குடியரசில் இணைக்கப்பட்டது. காசா கரை முறையாக எகிப்து இராணுவ ஆட்சியின் கீழ் வந்தது. எகிப்து முறையாகவோ மற்ற வழிகளிலோ பலத்தீன பகுதிகளுக்கு உரிமை கோரவில்லை. ஆனால் யோர்தான் மேற்கு கரையை தன்னுடையதாக அறிவித்தது. எகிப்தின் இராணுவம் மற்றும் அரசியல், பொருளியல்நிலைகளை சார்ந்திருந்ததால் அனைத்து-பலத்தீன அரசின் *உரிமையுள்ள* இறையாண்மை கேள்விக்குறியானது.

மேற்சான்றுகள்
-------------

1. ↑  Kumaraswamy, P.R. *The A to Z of the Arab-Israeli Conflict*. 2009. p15.
2. 1 2 3  Gelber, Y. *Palestine, 1948*. Pp. 177-78
3. ↑  Spencer C. Tucker, Priscilla Mary Roberts. *The Encyclopedia of the Arab-Israeli Conflict: A Political, Social, and Military History: A Political, Social, and Military History* p 464
4. ↑  "See Jericho Declaration, *Palestine Post*, December 14, 1948, Front page". Archived from the original on ஜூலை 10, 2012. பார்க்கப்பட்ட நாள் டிசம்பர் 28, 2021. `{{cite web}}`: Check date values in: `|access-date=` and `|archive-date=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Nanger|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நாங்கர்** (*Nanger*) என்பது பொதுவாக *கெசெல்சு* என்று அழைக்கப்படும் மான்களின் ஓர் பேரினமாகும். *நாங்கர்* முதலில் *கெசெல்லா* பேரினத்திற்குள் சிற்றினமாகக் கருதப்பட்டது. ஆனால் பின்னர் இது பேரின தகுதிக்கு உயர்த்தப்பட்டுள்ளது. *நாங்கர்* பேரினத்தில் உள்ள மூன்று சிற்றினங்கள் கீழே கொடுக்கப்பட்டுள்ளன.

| படம் | விலங்கியல் பெயர் | பொதுவானப் பெயர் | பரவல் |
| --- | --- | --- | --- |
|  | *நாங்கர் டமா* | தாமா கெசல் | சாட், மாலி மற்றும் நைஜர் |
|  | *நாங்கர்* *கிராந்தி* | கிராண்டி கெசல் | வடக்கு தான்சானியா முதல் தெற்கு சூடான் மற்றும் எத்தியோப்பியா வரை, கென்ய கடற்கரையிலிருந்து விக்டோரியா ஏரி வரை |
|  | *நாங்கர்* *சொம்மெரிங்கி* | சொம்மெரிங்கி கெசல் | ஆப்பிரிக்காவின் கொம்பு |
|

* *நாங்கர் வான்கோபெனி*†

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2567514
* விக்கியினங்கள்: Nanger
* ADW: Nanger
* BioLib: 540777
* BOLD: 463660
* EoL: 2924792
* பாசில்வொர்க்சு: 231763
* GBIF: 4262712
* iNaturalist: 71873
* IRMNG: 1407258
* ITIS: 898103
* MSW: 14200608
* என்.சி.பி.ஐ: 457560
* uBio: 4251842

 |

மேற்கோள்கள்
-----------

1. ↑  Wilson, D. E. and Reeder, D. M. (eds), தொகுப்பாசிரியர் (2005). *Mammal Species of the World* (3rd edition ). Johns Hopkins University Press. ISBN 0-801-88221-4. .